Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu -
piti ensimmäisen kabinettikokouksen uudelle hallitukselle.
Hän toisti aikovansa puolustaa lujasti Israelia sen vihollisilta.
Israelin uusi oikeusministeri sanoi hakevansa uutta tasapainoa, -
joka rajoittaisi Korkeimman oikeuden valtaa knessetin ja hallituksen yli.
Jerusalem-päivää viettäneet juutalaiset -
joutuivat kahakkaan palestiinalaisten mielenosoittajien kanssa.
Pääministeri Netanjahu piti ensimmäisen kabinettitapaamisen -
uudelle hallitukselleen viikonloppuna Jerusalemissa. Hän toisti aikovansa -
puolustaa päättäväisesti juutalaisvaltiota sen vihollisilta.
Aiomme puolustaa määrätietoisesti -
rajojamme ja turvallisuuttamme kaukaa ja läheltä tulevilta uhilta.
Maamme vihollisten on syytä tietää, -
että meillä on tietyt varoituslinjat kaikkien uhkien suhteen.
Näin ovat toimineet edelliset hallitukset, -
ja tätä samaa politiikkaa myös uusi hallitus jatkaa.
Netanjahun niukan enemmistön oikeistolainen koalitiohallitus -
vannoi virkavalansa viime torstaina, -
kun Likudin sisällä käytiin samalla kädenvääntöä kabinettipaikoista.
Maaliskuun 17. päivän vaalivoiton jälkeen vaikutti siltä, -
että Netanjahu saa helposti 67-paikkaisen enemmistön.
Tilanne muuttui yhtäkkiä, kun pitkäaikainen liittolainen, -
entinen ulkoministeri Lieberman, jätti Netanjahun.
Konservatiivisten, oikeistolaisten ja ultraortodoksisten puolueiden koalitio -
hallitsee 61 paikalla 120-paikkaista knessetiä, -
mikä voi enteillä hankalaa neljättä kautta Netanjahulle.
Uuden hallituksen linjauksissa ei mainita -
kahden valtion ratkaisua Israelin ja palestiinalaisten konfliktiin.
Neuvottelut kaatuivat huhtikuussa 2014.
Sen sijaan hallitus vakuuttaa yleisesti -
”edistävänsä diplomaattista prosessia ja tavoittelevansa rauhansopimusta -
palestiinalaisten ja Israelin naapurien kanssa”.
Palestiinalaispresidentti Abbas sanoi -
Israelin hallituksen virkaanastumisen jälkeen, -
että hän on halukas elvyttämään rauhanneuvottelut.
Netanjahun vastuulla olisi kuitenkin muuttaa suuntaa -
ja lopettaa ns. ”Länsirannan miehitys” vuoteen 2017 mennessä.
Israelin uuden hallituksen luonteesta ja rakenteesta huolimatta -
meidän kantamme ei tule muuttumaan.
Neuvottelujen jatkuminen edellyttää kolmea perusasiaa:
siirtokuntatoimien lopettamista; -
vankien vapauttamista, erityisesti ennen Oslon sopimusta pidätettyjen; -
sekä vuoden kestäviä neuvotteluja, -
joiden päämäärä on miehityksen päättyminen vuoteen 2017 mennessä.
Israelin uusi oikeusministeri sanoi hakevansa uutta tasapainoa, -
joka hillitsisi Korkeimman oikeuden valtaa knessetin ja hallituksen yli.
Kriitikot pelkäävät sen rajoittavan juridista valvontaa Israelissa.
Juutalainen koti -puolueen Ajelet Shakedin nimitys oikeusministeriksi -
on aiheuttanut kohua Israelissa ja ulkomailla.
Vastustajat sanovat Shakedin puolueen juridisten linjausten -
vahingoittavan Israelin demokraattista luonnetta.
Ministeri Shaked pyrki lieventämään huolia -
ja vakuutti säilyttävänsä tuomioistuimen aseman.
Israelin presidentti on kiitellyt tuomioistuinta -
vähemmistöjen puolustajaksi, kun Israelissa ei ole perustuslakia.
Oikeusjärjestelmä on demokraattisen yhteiskuntamme perusta.
Tämä on vilpitön kantani. En aio heikentää oikeuden purevuutta.
Mutten myöskään salli sen nakertaa -
lakiasäätävien ja toimeenpanevien elinten laillista valtaa.
Myös nämä elimet saavat valtansa kansalta, jonka hyväksi ne toimivat.
Meidän on löydettävä sopiva tasapainon malli elinten välille.
Korkeimman oikeuden juridinen lainsäädännön tarkastelu -
sekä viime vuosien tapaukset, joissa se on kumonnut uusia lakeja, -
ovat suututtaneet oikeistolaisia ja uskonnollisia puolueita.
Päästyään parlamenttiin v. 2013 -
Shaked, 39-vuotias entinen ohjelmistoinsinööri, on puoltanut -
monia lakiehdotuksia, jotka olisivat vaikuttaneet tuomioistuimen valtaan.
Likud on esittänyt yhdessä Juutalainen koti -puolueen kanssa -
erästä lakia, joka auttaisi parlamenttia ohittamaan -
kiistanalaisten lakien oikeudellisen kumoamisen.
Toinen lakiesitys rajoittaisi tuomioistuimen kykyä kumota lakeja -
vaatimalla päätösten asettamista 15- henkisen tuomarikunnan harkintaan.
Likudin ja Juutalaisen kodin jäsenet -
haluavat myös lisää lainsäätäjiä tuomareiden valintapaneeliin.
Arvostelijat sanovat, että se politisoisi Israelin oikeusjärjestelmän.
Israelin Jerusalem-päivää viettäneet juutalaiset joutuivat kahakkaan -
tapahtumaa vastustaneiden palestiinalaisten kanssa.
Kahakka syttyi vuotuisen, Länsimuurille suunnanneen -
lippukulkueen lähestyessä Muslimikorttelia.
Kaksi poliisia loukkaantui heitellyistä kivistä.
6 Israelin arabia pidätettiin.
40 000 israelilaista osallistui tapahtumaan, -
jolla juhlistettiin v. 1967 sodan voiton 48-vuotispäivää.
Sodan seurauksena Israel sai Jerusalemin haltuunsa Jordanialta.
Liitettyään Itä-Jerusalemin itseensä -
Israel on pitänyt yhdistettyä Jerusalemia pääkaupunkinaan.
Kansainvälinen yhteisö ei hyväksy asiaa. Suurvallat haluavat, -
että Jerusalemin itäosasta tulee palestiinalaisvaltion pääkaupunki.
Marssin päätepisteen Länsimuurin lähellä on kiistelty alue, -
jota juutalaiset ja kristityt kutsuvat Temppelivuoreksi. Se on -
juutalaisuuden pyhin paikka.
Muslimit kutsuvat aluetta Haram al-Sharifiksi.
Siellä on al-Aksan moskeija, islamin 3. pyhin paikka.
Status quon mukaan vain muslimeilla on oikeus rukoilla alueella.
Tätä juutalaiset ja kristityt arvostelevat.
He vetoavat Israelin hallitukseen, jotta se huomioisi uskonnon vapauden -
ja sallisi kaikkien uskontojen rukoilla pyhällä paikalla.
Vaatimus on kiristänyt jännitystä arabimuslimien kanssa.
Kun kerran olen elossa, tiedän, että työni, -
jonka uskon olevan Jumalan mielen mukainen, on jatkuttava.
- Ja se on..? - Vapaus, ihmisoikeudet, suvaitsevaisuus:
Temppelivuori kaikille juutalaisille, kristityille ja muslimeille.
Seuraavaksi Egyptiin. Egyptin entinen presidentti Mursi -
ja 106 Muslimiveljeskunnan jäsentä saivat kuolemantuomion -
vuonna 2011 tapahtuneista suurista vankilapaoista.
Mursi ja muut vastaajat, -
joiden joukossa Veljeskunnan johtaja Mohamed Badie, tuomittiin -
mm. poliisien tapoista ja sieppauksista -
ent. presidentti Mubarakin vastaisen mielenosoituksen aikana.
Kansainväliset ihmisoikeusjärjestöt ovat tuominneet oikeuden päätöksen.
Turkin presidentti Erdogan syytti lisäksi EU:ta tekopyhyydestä -
ja taloudellisista intresseistä johtuvasta piittaamattomuudesta.
EU ja länsimaat: Ettekö te ole kieltäneet kuolemantuomion?
Eikö teillä ole olemassa pakotteita niitä vastaan, -
jotka harjoittavat kuolemanrangaistusta?
Miksi olette hiljaa? Ottakaa pakotteet käyttöönne.
Te määräätte pakotteita muille silloin, kun te itse hyödytte siitä.
Miksette langeta pakotteita Egyptille?
Laskelmoitte mielessänne, minne voisitte myydä aseitanne.
Sotilasvallankaappaus ei murskannut ainoastaan Egyptin demokratiaa.
Se tuhosi samalla koko maailman haaveet.
Lopullinen oikeuden päätös annettaneen 2. kesäkuuta.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman